钦定古今图书集成/明伦汇编/闺媛典/第042卷 > 林长娘
## 钦定古今图书集成/明伦汇编/闺媛典/第042卷 > 林长娘

按《德化县志》：林长娘，耆民德茂女。幼贞淑，敦孝友，里
中翕然称之。先丧母时年十二，幼弟宗源甫三岁。越
五年，父病且死，长娘年十七矣。父呼而嘱之曰：“吾死
矣，而弟幼孤，若能为我抚之成立而后乃字，吾瞑目
矣。”长娘遂指天泣誓，愿守父命以终身。抚育孤弟，及
弟受室为克家子，长娘出储金助建永春东关桥。年
八十而终。